**Keski-Suomen Yleisurheilu ry Suunnitelma**

Hallitus

**TOIMINTA 2023 - 2024**

**1 Yleistä**

Piirin johtavan seuran Jyväskylän Kenttäurheilijoiden suorituskykyä hyödynnetään kaikissa mahdollisissa toimissa SUL ry:n strategian ja linjausten mukaisesti, kaikkia hyödyttävällä tavalla. JKU:lle SUL:sta annettavat alueelliset tehtävät edellyttävät myös resursseja.

Keski-Suomen Yleisurheilun Tukisäätiö sr:n kanssa hyvin alkanutta vuoropuhelua jatketaan asiaperusteisesti ja asiallisesti, mutta määrätietoisesti. Urheilijoiden tukemisen stipendeillä lisäksi tuomme edelleen esille sen, että seurat (poislukien JKU) tarvitsevat säätiön kannustavaa rahallista tukea ohjaaja- ja valmentajakoulutukseen. Tätä tukea säätiö antaisi vain toteutuneita koulutuksia vastaan.

**2 Kilpailutoiminta**

Seuroja kannustetaan pyytämään toimitsija- ja tuomaritukea piirin toisilta seuroilta sekä antamaan tukea toisille seuroille, kynnys tähän olkoon matala. On koko keskisuomalaisen yleisurheilun etu, että piirin alueella on määrällisesti riittävästi, riittävällä lajiohjelmalla, hyviä ja hyvin järjestettyjä kilpailuja.

Keski-Suomen alueelle muodostetaan "toimitsija- ja tuomaripankki". Tässä hyödynnetään SuomiSport-järjestelmän[[1]](#footnote-1) antamia mahdollisuuksia, huomioiden tietosuojalain vaatimukset. Puheenjohtajan johdolla kerätään piirin alueelta mahdollisimman laaja-alaisesti tiedot avainhenkilöistä (kilpailujenjohtajat 4-taso, kuuluttajat, lähettäjät, maalikameraosaajat, maantiereitinmittaajat ja kävelytuomarit).

**3 Ohjaus- ja valmennustoiminta**

Ohjaus- ja valmennustoiminnassa tavoitteena on palauttaa toiminnan taso kauden 2018 - 2019 tasolle.

Keskimaa-yleisurheilukoulua jatketaan edelleen kaudella 2023 - 2024, tavoitteena on seitsemän (7) seuran osallistuminen.

JKU ry:n järjestää "Keski-Suomen lajikouluja" ja tämän toivotaan madaltavan osallistumiskynnystä. KeSY ry:n ja JKU ry:n yhteinen hallivuoro on lauantaisin klo 10.30 - 13.30, tämän toivotaan lisäävän edelleen vuoron käyttöä piirin muiden seurojen osalta.

KeSY ry:n koulutus- ja leiripäällikkö yhdistää Power-leirit JKU:n lajikoulujen leiripäiviin sekä tutkii mahdollisuutta keskittää piirileirit myös Hipposhalliin - tavoitteena laatu, kustannustehokkuus ja saavutettavuus. Power-leirejä järjestetään vähintään kaksi (2), todennäköisesti neljä (4).

|  |  |  |
| --- | --- | --- |
| **Suunnitellut leirien ajankohdat 2023 - 2024** | | |
| **ANMJ** | **Piiri** | **Power** [[2]](#footnote-2) |
| 3.11. - 5.11.2023 | 28.10. - 29.10.2023 | 26.10.2023 |
| 12.1. - 14.1.2024 | 3.2. - 4.2.2024 | 18.11.2023 |
| 17.5. - 19.5.2024 | 13.4. - 14.4.2024 | Maalis- ja huhtikuussa 2024 |

Keski-Suomen alueelle muodostetaan "valmentajapankki". Tässä hyödynnetään SuomiSport-järjestelmän[[3]](#footnote-3) antamia mahdollisuuksia, huomioiden tietosuojalain vaatimukset. Puheenjohtajan johdolla kerätään piirin alueelta mahdollisimman laaja-alaisesti valmentajista seuraavat tiedot: nimi, seura, kotipaikkakunta, valmentajakoulutus, painopistelajit sekä toimintataso (lopettanut, lopetteleva, toiminnassa ja nousevan aktiivinen).

**4 Koulutustoiminta**

Seuratoiminnan tehostamiskierroksia jatketaan SUL ry:n aluepäällikön ja piirin puheenjohtajan yhteistoimin "pelastusveneet kuntoon"-suunnitelman pohjalta.

Koulutustarjonnassa on siirrytty "tilaaja-tuottaja-mallista" "tuottaja-malliin", jossa tarjonta aktivoi seuroja ja lisää kysyntää. Huhti-toukokuun tuomarikoulutusrupeamaa, joka kohdistuu tasoihin 1 (toimitsija), 2 (tuomari) ja 3 (lajinjohtaja), jatketaan vuosien 2022 ja 2023 erinomaisesti onnistuneilla tavoilla. Tähän pakettiin liitetään tarvittaessa lähettäjäkoulutus (2.luokka). Kokonaisuutta täydennetään kesäkuun täsmäkoulutuspaketeilla, jonka aiheita voivat olla mm maalikameran käyttäjä- ja välinemittauskoulutus.

**5 Johtopäätökset**

Keskisuomalaisen yleisurheilun tavoitteena on pysyä neljänneksi parhaana piirinä kaudella 2023 - 2024. Tähän on hyvät mahdollisuudet.

KeSY ry:n talous on periaatteessa vaaka, mutta menot on pidettävä kurissa ja tulot on pidettävä vähintään nykytasolla. Lähtökohtaisesti maksuosuuksien korotuksia ja leikkauksia ei tarvitse nyt tehdä.

Piirin sisällä vallitsee hyvä yhteishenki sekä yhteistyökulttuuri seurojen ja toimijoiden välillä. Tämä mahdollistaa toimintasuunnitelmassa 2023 - 2024 asetettavien tavoitteiden saavuttamisen.

Jyväskylässä 12.11.2023

Puheenjohtaja Varapuheenjohtaja

Jarkko Toivola Esa Kaihlajärvi

1. Asia on hankala, mutta yritetään tutkia. [↑](#footnote-ref-1)
2. Yhdistettynä lajikoulujen leiripäiviin. [↑](#footnote-ref-2)
3. Asia on hankala, mutta yritetään tutkia. [↑](#footnote-ref-3)